Askers stjernegalleri kjørte over Bærum
– Det var mye rust ennå. Det er mye som lugger, men vi har mye å bygge på, og det er gøy. Det uttalte kampens toppscorer Aksel Bolin til VG etter kampslutt. Bolin, som er storebroren til fotballandslagets Sander Berge, var kampens store spiller og noterte seg for flest poeng av alle utpå banen med 26. Spilleren på 200 centimeter plukket også ni returer og hadde fem assists i kampen som dro godt over 200 tilskuere.Asker startet forrykende og ledet 25 – 8 etter den første perioden. Stian Mjøs slet med skuddene i den første omgangen, men ble likevel Bærums toppscorer med totalt 22 poeng. Sett VGs tabelltips? Hvem skal slå Asker Aliens? – Jeg følte vi startet veldig bra. Vi var veldig på hugget, var dommen fra Asker-kaptein Stian Emil Berg, som koste seg med sine nye lagkamerater etter mange år i USA. – Det er dette jeg har hatt lyst til i mange år, å spille med kompisene mine. Det var utrolig gøy å spille. Bærum spilte bra i både andre og tredje periode, og var på det nærmeste bare 16 poeng bak Asker et stykke ut i tredje periode. Så skrudde Aliens opp dampen i den siste perioden – vant den 36 – 16 og kampen til slutt 102 – 62.En annen som var toneangivende for de gulkledde fra Asker var Torgrim Sommerfeldt. Han spilte så sent som i 2008 på Nike World Hoop Summit med verdensstjerner som DeMar DeRozan i USA, men har slitt mye med skader de siste årene. Fra sommeren: Gjenreisingen av det norske basketlandslaget Sommerfeldt scoret 18 poeng og plukket ned 12 returer. Han var fornøyd etter kampen, men innser også at de har mye å jobbe med fremover. – Vi spiller en helt ok kamp. Vi vinner kampen med mye, som mange forventet, men det er mye å rette opp i. Spesielt defensivt.Bærum-trener Mathias Eckhoff, som forventet før kampstart at de skulle bli slaktet, kunne lite gjøre fra sidelinjen med bare ni mann tilgjengelig mot Asker. – Vi mangler fem spillere, det sier mye. Men jeg er fryktelig lite bekymret. I dag traff vi ikke på skudd, men vi spilte jevnt med de etter at vi havnet 20 poeng bak. Så skrur de om og blåser på 20 poeng til de siste syv-åtte minuttene. Sånt skjer, konkluderte Bærum-treneren. For Asker-spillerne er det en ting som gjelder: Kongepokalen i slutten av sesongen. – Vi har et mål om å være ubeseiret gjennom serien og sluttspillet, kommer det kontant fra Bolin, og suppleres av Sommerfeldt: – Vi skal bli seriemestere og vinne kongepokalen.
(Asker Aliens – Bærum Basket 102-62) Asker Aliens er storfavoritter til å vinne NM-gull denne sesongen. Men selv om de vant med 40 poeng over rival Bærum i sesongåpningen, innser Aksel Bolin at laget har mye å jobbe med.